cyanic-selkie/wikianc huggingface dataset:
หม่อมหลวงปนัดดา ดิศกุล
บทวิจารณ์
หม่อมหลวงปนัดดา ดิศกุล ได้รับการกล่าวขานถึงอย่างกว้างขวางในความเป็นข้าราชการผู้มีความซื่อสัตย์สุจริต ยึดมั่นความจงรักภักดีต่อสถาบันพระมหากษัตริย์มาตลอดชีวิตการรับราชการตราบจนเกษียณอายุราชการ โดยได้รับการประกาศเกียรติคุณจากหลายส่วนราชการ หน่วยงานรัฐวิสาหกิจ สถาบันการศึกษาต่าง ๆ และองค์กรภาคเอกชนและภาครัฐ อาทิ (1) สมาคมผู้สื่อข่าวบันเทิงแห่งประเทศไทยพิจารณามอบรางวัลเมขลา (ปูชนียบุคคลที่ทรงคุณค่าต่อแผ่นดิน) ในฐานะข้าราชการผู้ยึดมั่นความจงรักภักดีเป็นหัวใจแห่งการครองตน ครองคน และครองงาน (2) สมาคมข้าราชการพลเรือนแห่งประเทศไทยพิจารณามอบรางวัลครุฑทองคำผู้บริหารราชการพลเรือนดีเด่น ในฐานะผู้ว่าราชการจังหวัดนครปฐม และผู้ว่าราชการจังหวัดเชียงใหม่ ที่ประสบความสำเร็จทางการบริหารกิจการบ้านเมืองที่ดี และได้รับความเมตตากรุณา เป็นที่รักใคร่ของพี่น้องประชาชน เป็นข้าราชการผู้เสริมสร้างความรู้-รัก-สามัคคีอย่างเป็นรูปธรรมในช่วงที่ประเทศชาติมีความขัดแย้งทางการเมือง (3) สำนักงาน ป.ป.ช. ประกาศมอบรางวัลเกียรติยศให้เป็นข้าราชการผู้มีความซื่อสัตย์สุจริต ยึดมั่นการปฏิบัติราชการตามหลักธรรมาภิบาลอย่างเคร่งครัด และได้รับการประดับรูปภาพเป็นเกียรติยศแก่วงศ์ตระกูล ณ ห้องเกียรติสถิต พิพิธภัณฑ์ต่อต้านการทุจริต สำนักงาน ป.ป.ช. ถนนพิษณุโลก (4) โรงเรียนสาธิต (ฝ่ายประถม) มหาวิทยาลัยศรีนครินทรวิโรฒ ประกาศเกียรติคุณให้เป็นศิษย์เก่าดีเด่น ณ ห้องเกียรติประวัติของโรงเรียน (5) มหาวิทยาลัยธรรมศาสตร์ โดยสถาบันทรัพยากรมนุษย์ ประกาศเกียรติคุณและมอบโล่เกียรติยศข้าราชการนักพัฒนาทรัพยากรมนุษย์ดีเด่น ยังความภาคภูมิใจแก่ชีวิตการรับราชการของหม่อมหลวงปนัดดา ดิศกุลและครอบครัวตลอดระยะเวลา 37 ปีเต็ม
เมื่อ 27 พ.ย. 60 ภายหลังมีคำสั่งแต่งตั้งหม่อมหลวงปนัดดา ดำรงตำแหน่งผู้ช่วยรัฐมนตรีประจำ ฯพณฯ นายกรัฐมนตรี ปฏิบัติราชการกระทรวงยุติธรรม "สื่อมวลชนสัมภาษณ์พี่หม่อมอีกครั้งในความรู้สึก ว่าทำไมจึงรับตำแหน่งดังกล่าว โดยที่หลายคนมองว่าตำแหน่งต่ำกว่าเดิม" พี่หม่อมของพวกเราก็ตอบโดยไม่ชักช้าว่า "พี่เป็นข้าราชการประจำมาทั้งชีวิต ย่อมถือปฏิบัติตามคำสั่งผู้บังคับบัญชา ตำแหน่งใหญ่หรือเล็กเราก็คิดกันไป แต่ตามจริงพี่ผ่านมาหมดแล้วในทุกหน้าที่ สำคัญ คือ งานที่เราจะสร้างและลงมือทำต่างหาก ภูมิใจที่สุดคือการได้เป็นผู้ว่าราชการจังหวัดนครปฐมและจังหวัดเชียงใหม่ แรงบันดาลใจของพี่มีอย่างเดียว คือ การทำหน้าที่ราชการถวายเป็นพระราชกุศลและเฉลิมพระเกียรติพระบรมราชจักรีวงศ์ ตามที่คุณพ่อพี่เคยสอนไว้ตั้งแต่วันแรกที่เข้ารับราชการ ในขณะที่ยังพอมีกำลังวังชา ไม่เคยคิดว่าตำแหน่งใหญ่หรือเล็ก พ่อสอนให้ยึดมั่นความจงรักภักดี มีความอ่อนน้อมถ่อมตน เจียมเนื้อเจียมตัว ซึ่งมีความหมายว่า มีความสุขุมรอบคอบ ไม่ผลีผลาม รู้จักการยับยั้งชั่งใจ ที่ถือเป็นเอกลักษณ์ของคนไทย ทุกวันนี้พี่ก็ยังยึดถือคติธรรมข้อนี้"
วันที่ 14 พ.ค. 61 หม่อมหลวงปนัดดา ดิศกุล ได้รับพระมหากรุณาธิคุณโปรดเกล้าฯ เข้าเฝ้าทูลละอองธุลีพระบาท สมเด็จพระเจ้าอยู่หัวมหาวชิราลงกรณ บดินทรเทพยวรางกูร รับพระราชทาน "โล่เกียรติคุณผู้ทำคุณประโยชน์เพื่อสังคมและประเทศชาติ" ตามคำกราบบังคมทูลของจุฬาราชมนตรี และคณะกรรมการจัดงานเมาลิดกลางแห่งประเทศไทย ประจำปี 2561
รางวัลดีเด่น
หม่อมหลวงปนัดดา ดิศกุล ได้รับรางวัลดีเด่นหลายรางวัล อาทิ
ดังคัน เจมส์
แหล่งข้อมูลอื่น
1978
สกุลไคร้น้ำ
Homonoia เป็นสกุลของพืชมีดอกในวงศ์ Euphorbiaceae ประกอบด้วย 2 สปีชีส์ H. retusa พบในอินเดียตอนกลาง ส่วน H. riparia หรือไคร้น้ำ พบกระจายพันธุ์ตั้งแต่อินเดียจนถึงจีนไต้หวัน มาเลเซียเกาะนิวกินี มักพบตามริมฝั่งแม่น้ำ
คดีระบายข้าวจีทูจี
คดีระหว่างอัยการสูงสุด กับภูมิ สาระผล และพวก หรือคดีระบายข้าวจีทูจี เป็นคดีแพ่งและอาญาที่อัยการสูงสุดเป็นโจทก์ฟ้องภูมิ สาระผล อดีตรัฐมนตรีช่วยว่าการกระทรวงพาณิชย์, บุญทรง เตริยาภิรมย์ อดีตรัฐมนตรีว่าการกระทรวงพาณิชย์ จำเลย และพวกรวม 28 คน ต่อศาลฎีกาแผนกคดีอาญาของผู้ดำรงตำแหน่งทางการเมือง จากการทำสัญญาขายข้าวกับบริษัทของประเทศจีนจำนวน 4 สัญญาโดยอ้างว่าเป็นการซื้อขายแบบรัฐต่อรัฐ แต่ความจริงเป็นการขายข้าวบางส่วนแก่พ่อค้าข้าวในประเทศ เป็นความผิดตามประมวลกฎหมายอาญา พระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 และพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 เมื่อวันที่ 17 มีนาคม 2558
ศาลฯ อ่านคำพิพากษาเมื่อวันที่ 25 สิงหาคม 2560 ว่า จำเลยที่ 1 ถึง 21 ยกเว้นจำเลยที่ 3 และที่ 16 ซึ่งหลบหนี มีความผิดตามฟ้อง ลงโทษจำคุกลดหลั่นลงตามพฤติการณ์ความร้ายแรงแห่งการกระทำความผิด ให้จำเลยบางส่วนชดใช้ค่าเสียหายแก่กระทรวงการคลัง และให้ยกฟ้องจำเลยบางส่วน
เบื้องหลัง
วันที่ 15 มีนาคม 2558 หลังได้รับสำนวนของ ป.ป.ช. ตระกูล วินิจนัยภาค อัยการสูงสุด สั่งยื่นฟ้องบุคคล ได้แก่ บุญทรง เตริยาภิรมย์ อดีตรัฐมนตรีว่าการกระทรวงพาณิชย์ ประธานอนุกรรมการพิจารณาระบายข้าว, ภูมิ สาระผล อดีตรัฐมนตรีช่วยว่าการกระทรวงพาณิชย์ ประธานอนุกรรมการพิจารณาระบายข้าว และอดีตผู้ดำรงตำแหน่งทางการเมือง 3 คน, ข้าราชการการเมือง 3 คน นิติบุคคลและกรรมการบริษัทรวม 21 คน ตามความผิดพระราชบัญญัติว่าด้วยความผิดเกี่ยวกับการเสนอราคาต่อหน่วยงานรัฐ พ.ศ. 2542 มาตรา 4, 9, 10, 12 ประมวลกฎหมายอาญา มาตรา 151 ฐานเป็นเจ้าพนักงานมีหน้าที่ซื้อ จัดการหรือรักษาทรัพย์ ใช้อำนาจโดยทุจริตสร้างความเสียหายแก่รัฐ และมาตรา 157 ฐานเป็นเจ้าพนักงานปฏิบัติหน้าที่หรือละเว้นการปฏิบัติหน้าที่โดยมิชอบหรือโดยทุจริตสร้างความเสียหายแก่ผู้หนึ่งผู้ใด และพระราชบัญญัติว่าด้วยการป้องกันและปราบปรามการทุจริต พ.ศ. 2542 มาตรา 4, 123 และ 123/1 ซึ่งมีอัตราโทษสูงสุดถึงขั้นจำคุกตลอดชีวิต ศาลให้ประกันจำเลย วงเงินระหว่าง 5–20 ล้านบาท
วันที่ 29 มิถุนายน 2558 จำเลยมาแสดงตัวครั้งแรกต่อองค์คณะผู้พิพากษา ขาดพันตรี นายแพทย์ วีระวุฒิ วัจนะพุกกะ อดีตผู้ช่วยเลขานุการ และอดีตเลขานุการรัฐมนตรีว่าการกระทรวงพาณิชย์ จำเลยที่ 3 และสุธี เชื่อมไธสง จำเลยที่ 16 ไม่มาศาลตามนัดมีพฤติการณ์หลบหนีคดี ศาลจึงให้ออกหมายจับและจำหน่ายคดีชั่วคราวของจำเลยทั้งสองไว้ตั้งแต่นั้น
ต่อมาวันที่ 20 เมษายน 2559 ผู้ร้องทั้งห้าซึ่งเป็นส่วนราชการได้ยื่นคำร้องขอให้จำเลยที่ 7 ถึงที่ 28 ร่วมกันชดใช้ค่าสินไหมทดแทน 26,366 ล้านบาท คดีจึงกลายเป็นคดีแพ่งที่เกี่ยวเนื่องกับคดีอาญา
คำพิพากษา
ศาลฯ นัดฟังคำพิพากษาในวันที่ 25 สิงหาคม 2560 วันนั้นตำรวจได้วางมาตรการรักษาความปลอดภัยรอบศาล โดยเปิดให้รถเข้าทางเดียว รถของผู้สื่อข่าวจะต้องแจ้งทะเบียนรถล่วงหน้า ส่วนสื่อมวลชนอนุญาตให้เข้าฟังในห้องพิจารณา 70 คน
ศาลอ่านคำพิพากษา เห็นว่า ภูมิ สาระผล อดีตรัฐมนตรีช่วยว่าการกระทรวงพาณิชย์ ประธานอนุกรรมการพิจารณาระบายข้าว ใช้เกณฑ์ราคาขายแบบหนังคลังสินค้าซึ่งผิดไปจากแนวทางปฏิบัติในกรณีการซื้อขายแบบรัฐต่อรัฐ จากนั้นเห็นชอบให้ขายข้าวแก่บริษัทกว่างตง จำกัด เป็นรัฐวิสาหกิจซึ่งไม่ได้รับมอบหมายจากรัฐบาลจีน 2 สัญญา ทำให้ประเทศได้รับความเสียหาย 11,011 ล้านบาท ต่อมา บุญทรง เตริยาภิรมย์ ได้รับแต่งตั้งเป็นรัฐมนตรีว่าการกระทรวงพาณิชย์ และได้รับแต่งตั้งเป็นประธานอนุกรรมการพิจารณาระบายข้าวแทน เห็นชอบสัญญาซื้อขายข้าวกับบริษัทกว่างตง 1 ฉบับ ทำให้ประเทศชาติได้รับความเสียหาย 5,694 ล้านบาท ทั้งเห็นชอบให้ทำสัญญากับบริษัทห่ายหนาน ทำให้ประเทศชาติเสียหาย 162 ล้านบาท ภายหลังการซื้อขายทั้งสี่ฉบับปรากฏว่ามีการชำระค่าข้าวด้วยแคชเชียร์เช็คภายในประเทศและรับมอบข้าวไปขายต่อภายในประเทศ โดยไม่มีการส่งข้าวออกไปยังประเทศอื่น กระบวนการดังกล่าวกระทำโดยภูมิ, บุญทรง, อภิชาติ จันทร์สกุลพรและวกร่วมกันนำบริษัทกว่างตงและบริษัทห่ายหนานมาขอซื้อข้าวโดยแอบอ้างว่าได้รับมอบหมายจากรัฐบาลจีนมาทำสัญญาซื้อขายแบบรัฐต่อรัฐในราคาต่ำกว่าท้องตลาดโดยหลีกเลี่ยงการแข่งขันราคาอย่างเป็นธรรมอันเป็นการเอาเปรียบแก่กรมการค้าต่างประเทศ เป็นความผิดตามพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ประมวลกฎหมายอาญา มาตรา 151 เมื่อราคาข้าวในท้องตลาดลดลง รัฐวิสาหกิจผู้ซื้อข้าวก็จะไม่ยอมมารับข้าวตามสัญญา แต่มาขอทำสัญญาฉบับใหม่ซื้อข้าวชนิดเดียวกันในคาคาต่ำลงกว่าสัญญาเดิม โดยบุญทรงไม่เปิดประมูลขายข้าวภายในประเทศ ทำให้ข้าวในท้องตลาดขาดแคลน ผู้ประกอบการค้าข้าวไม่สามารถหาซื้อข้าวในท้องตลาดได้ จำต้องไปหาซื้อข้าวจากกลุ่มบริษัทและพนักงานของอภิชาติ ศาลเห็นว่าเป็นการซื้อโดยไม่ทราบว่าเป็นข้าวที่มาจากสัญญาที่ไม่ชอบด้วยกฎหมายจึงไม่เป็นความผิดตามฟ้อง
พิพากษาจำคุกบุญทรง เตริยาภิรมย์ 42 ปี ภูมิ สาระผล 36 ปี อภิชาติ จันทร์สกุลพร 48 ปี จำเลยที่เหลือจำคุกลดหลั่นลงตามพฤติการณ์แห่งความผิด และให้ บริษัท สยามอินดิก้า จำกัด, อภิชาติ จันทร์สกุลพรและนิมลร่วมกันชดใช้ค่าเสียหายแก่กระทรวงการคลัง 16,912 ล้านบาท พร้อมดอกเบี้ยอัตราร้อยละ 7.5 นับแต่วันที่รับมอบข้าวตามสัญญาแต่ละฉบับ จำเลยอื่นให้รับผิดชดใช้ค่าเสียหายตามส่วนเช่นเดียวกัน ให้ยกฟ้องจำเลยที่ 19 และจำเลยที่ 22 ถึง 28
หลังคำพิพากษา เจ้าหน้าที่ราชทัณฑ์ได้ควบคุมตัวขึ้นรถเรือนจำออกจากศาล เพื่อนำตัวไปควบคุมไว้ที่เรือนจำพิเศษกรุงเทพ ทนายความจำเลยได้เขียนคำร้องเพื่อยื่นประกันจำเลยระหว่างที่รอใช้สิทธิอุทธรณ์คดี แต่องค์คณะผู้พิพากษาศาลฯ มีคำสั่งไม่อนุญาตให้ปล่อยตัวชั่วคราวจำเลยที่ยื่นหลักทรัพย์ประกันตัวระหว่างอุทธรณ์เนื่องจากเป็นคดีที่มีอัตราโทษสูง ทั้งนี้ จำเลยมีสิทธิอุทธรณ์ตามรัฐธรรมนูญแห่งราชอาณาจักรไทย พุทธศักราช 2560 มาตรา 195 ได้ โดยให้อุทธรณ์ต่อที่ประชุมใหญ่ศาลฎีกาได้ภายในสามสิบวันนับแต่มีคำพิพากษา
สำนักข่าวอิศราจำแนกบทลงโทษจำเลยแต่ละคนไว้ดังนี้
คดีที่เกี่ยวข้อง
ในปีเดียวกัน ศาลอ่านคำพิพากษาลับหลังจำเลยให้จำคุกยิ่งลักษณ์ ชินวัตร อดีตนายกรัฐมนตรี 5 ปีฐานปล่อยปละละเลยให้เกิดการทุจริตโรงการดังกล่าว
ในเดือนเมษายน 2564 ศาลปกครองกลางเพิกถอนคำสั่งกระทรวงการคลังให้ยิ่งลักษณ์ชดใช้ค่าสินไหมทดแทนในโครงการดังกล่าว ซึ่งกรมบังคับคดีอายัดไว้ 35,000 ล้านบาท ทั้งนี้ มีการนำทรัพย์สินไปขายทอดตลาดแล้วมูลค่า 49.5 ล้านบาท แต่ศาลพิเคราะห์ว่าหน่วยงานทั้งสองไม่มีเจตนากลั่นแกล้ง จึงไม่ต้องรับผิด แต่ก่อนหน้านั้น ในเดือนมีนาคม ศาลปกครองกลางเห็นว่าคำสั่งกระทรวงพาณิชย์ให้จำเลยในคดีนี้ชดใช้ค่าสินไหมทดแทนชอบด้วยกฎหมายแล้ว
กอสเปล
กอสเปล (Gospel music) คือแนวเพลงที่เน้นเสียงร้องเป็นหลัก กอสเปลจะมีลักษณะการร้องประสานเสียง การร้องเฉลิมฉลอง และใส่ความเชื่อทางศาสนาในเนื้อร้อง โดยกอสเปลเป็นรากฐานให้กับดนตรีหลายแนว เช่น ดู-ว็อป, คันทรี, ริทึมแอนด์บลูส์, โซล และร็อกแอนด์โรล
กอสเปลเชื่อว่ามีที่มาจากโบสถ์ชาวแอฟริกัน-อเมริกัน ตอนต้นศตวรรษที่ 20 นักร้องชื่อดังแนวกอสเปล Sister Rosetta Tharpe มีเพลงขึ้นในชาร์ทในปี 1938 ทุกวันนี้กอสเปลได้แตกแยกย่อยเป็นหลาย ๆ แนว ปลายยุค 70 Contemporary Christian Music คือเพลงซอฟต์ร็อกประเภทหนึ่งได้เข้าสู่ดนตรีกระแสหลัก จนมาถึงยุค 80 และ 90 เพลง Contemporary Christian Music ก็ยังอยู่ได้รับความนิยม เพียงแต่มีเนื้อหาเกี่ยวกับศาสนา
วอลเลย์บอลชายทีมชาติสวีเดน
วอลเลย์บอลชายทีมชาติสวีเดน (Sveriges herrlandslag i volleyboll) เป็นทีมชาติของประเทศสวีเดนในการแข่งขันวอลเลย์บอลระดับนานาชาติรวมถึงนัดกระชับมิตร
ทีมนี้เคยได้รับเหรียญเงิน จากการแข่งขันวอลเลย์บอลชายชิงแชมป์ยุโรป 1989
ซุกดีดี
ซุกดีดี (ზუგდიდი; ) เป็นเมืองทางภาคตะวันตกเฉียงเหนือของประเทศจอร์เจีย ตั้งอยู่ห่างจากกรุงทบิลีซีไปทางตะวันตก 318 กิโลเมตร ห่างจากชายฝั่งทะเลดำ 30 กิโลเมตร และห่างจากทิวเขาเอกรีซี 30 กิโลเมตร ที่ระดับความสูง 100–110 เมตรเหนือระดับน้ำทะเล ซุกดีดีเป็นเมืองหลักของแคว้นซาเมเกรลอ-เซมอสวาเนทีซึ่งรวมอดีตแคว้นซาเมเกรลอ (มิงเกรเลีย) ตอนบนของอดีตแคว้นสวาเนที และศูนย์กลางของเทศบาลซุกดีดีเข้าไว้ด้วยกัน นอกจากนี้ยังเป็นที่ตั้งของมุขมณฑลมหานครซุกดีดีและซาอีชีของคริสตจักรจอร์เจียนออร์ทอดอกซ์อีกด้วย
รักทะเล
รักทะเล (Sea Lettuce; Merambong) ภาษาฮาวายเรียก Naupaka kahakai ภาษาตองงาเรียก Ngahu เป็นพืชมีดอกในวงศ์ Goodeniaceae พบในชายฝั่งเขตร้อนในแถบอินโด-แปซิฟิก เป็นที่พบได้ทั่วไปในเกาะคริสต์มาสและเป็นวัชพืชในบางประเทศ ลักษณะเป็นไม้พุ่ม ขึ้นตามชายหาด รากแผ่กว้าง ใบดก หนา มันวาว ป้องกันการสูญเสียน้ำ ใบแตกเป็นกระจุกที่ปลายกิ่ง ดอกสีขาว บานเป็นรูปพัดครึ่งวงกลม ผลกลมสีขาว ลอยน้ำได้ สามารถเป็นพืชบุกเบิกในพื้นที่ใหม่ได้
รักทะเลมีฤทธิ์เป็นยาสมุนไพร โดยรากใช้แก้พิษอาหารทะเล ใบตำพอกแก้ปวดบวม ใช้เป็นยาสูบได้
เทศบาลเมืองชุมแสง
ชุมแสง เป็นองค์กรปกครองส่วนท้องถิ่นประเภทเทศบาลเมือง ในอำเภอชุมแสง จังหวัดนครสวรรค์ ในอดีตพื้นที่อำเภอชุมแสงมีตลาดเป็นที่ประชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญมาก ยังขาดการบำรุงรักษา ทางราชการจึงได้ตั้ง "สุขาภิบาลท้องที่ชุมแสง" ขึ้น และนับเป็นพื้นที่ 1 ใน 5 สุขาภิบาลท้องที่ในอดีต (โพธาราม, บ้านโป่ง, ชุมแสง, บางมูลนาก และบ้านหมี่) ซึ่งมีความเจริญรุ่งเรืองมาตั้งแต่อดีต เพื่อบำรุงความสุขและความสะดวกของประชาชนให้ยิ่งขึ้น
ต่อมาได้มีพระราชกฤษฎีกาจัดตั้งเทศบาลเมืองชุมแสง เมื่อปี พ.ศ. 2478 มีเนื้อที่เดิม 1 ตารางกิโลเมตร ต่อมาเทศบาลเมืองชุมแสงได้มีชุมชนหนาแน่นและความเจริญขยายตัวออกไปนอกเขตมากขึ้น กระทรวงมหาดไทยจึงให้ขยายเขตเทศบาลโดยขยายให้ครอบคลุมพื้นที่ตำบลชุมแสงทั้งตำบล รวมถึงพื้นที่หมู่ที่ 15, หมู่ 2 บางส่วน ของตำบลเกยไชย และพื้นที่หมู่ 5 บางส่วนของตำบลพิกุล จึงทำให้มีเนื้อที่เพิ่มขึ้นเป็น 2.4 ตารางกิโลเมตร ก่อนที่ในปี พ.ศ. 2498 ได้โอนพื้นที่หมู่ 15 และหมู่ 2 บางส่วน (ในขณะนั้น) ของตำบลเกยไชย ซึ่งถูกตัดเข้าไปอยู่ในเขตเทศบาลเมืองชุมแสง มาขึ้นกับตำบลชุมแสง และโอนพื้นที่หมู่ 5 บางส่วน (ในขณะนั้น) ของตำบลพิกุล ซึ่งถูกตัดเข้าไปอยู่ในเขตเทศบาลเมืองชุมแสง มาขึ้นกับตำบลชุมแสง โดยมีอาณาเขตตรงตามหลักเขตเทศบาล ปัจจุบันในเดือนธันวาคม พ.ศ. 2564 ในเขตเทศบาลมีประชากรทั้งหมด 7,447 คน
ตะขบ (แก้ความกำกวม)
พืชที่มีชื่อว่าตะขบ อาจหมายถึง
โฮป!
แอร์ฟรานซ์ โฮป หรือ โฮป! (อังกฤษ: Air France Hop; Hop!) เป็นสายการบินระดับภูมิภาคสัญชาติฝรั่งเศส โดยให้บริการเที่ยวบินในนามของบริษัทแม่ แอร์ฟรานซ์ สายการบินก่อตั้งขึ้นเมื่อวันที่ 21 ธันวาคม 2012 จากการควบรวมกิจการของสายการบิน แอร์ลินแอร์, บริตแอร์ และ เรจินัล
ประวัติ
ในเดือนกรกฎาคม ค.ศ. 2015 แอร์ฟรานซ์-เคแอลเอ็ทกรุ๊ป ได้ประกาศการควบรวมกิจการของแอร์ลินแอร์, บริตแอร์ และ เรจินัลแอร์ไลน์ อย่างเป็นทางการในปีค.ศ. 2017 ภายใต้ชื่อ โฮป!
ในเดือนกุมภาพันธ์ ค.ศ. 2019 บริการต่าง ๆ ของโฮป! จะถูกรีแบรนด์เป็น "แอร์ฟรานซ์ โฮป" เครื่องบินลำแรกในลวดลาย - แอร์ฟรานซ์โฮป ลำแรกก็ได้เข้ามาประจำการในเดือนพฤษภาคมในปีเดียวกัน
ในเดือนกันยายน ค.ศ. 2019 เที่ยวบินของแอร์ฟรานซ์โฮป ย้ายไปดำเนินการภายใต้ชื่อของแอร์ฟรานซ์ทั้งหมด
พันธทิตรทางการบิน
แอร์ฟรานซ์ โฮปเป็นสมาชิกที่เกี่ยวข้องของสกายทีม และมีพันธมิตรทาการบินกับสายการบินต่าง ๆ ดังนี้:
ฝูงบิน
ณ เดือนกุมภาพันธ์ ค.ศ. 2022 ฝูงบินของแอร์ฟรานซ์ โฮป มีดังนี้:
เซซามี จงเปิด
"เซซามี จงเปิด" (Open sesame; Sésame, ouvre-toi; افتح يا سمسم) เป็นประโยควิเศษ (Magic word) ในนิทาน "อะลีบาบากับโจรหนุ่มสี่สิบคน" ใน อาหรับราตรี โดยจะเปิดถ้ำที่พวกโจรสี่สิบคนเก็บสมบัติที่ขโมยมา คำนี้มีที่มาจากต้นงา
เอกสาร
ประโยคนี้ถูกแปลจากภาษาฝรั่งเศสเป็นภาษาอังกฤษในหลายรูปแบบ เช่น "Sesame, open", "Open, sesame" และ "Open, O sesame".
ต้นกำเนิด
เมล็ดต้นงาเติบโตในฝักเมล็ด เมื่อต้นงาเจริญเติบโตเต็มที่ มันจึงปริฝักออก และประโยคนั้นอาจเป็นปฏิรูปพจน์ที่จะค้นพบสมบัติ ถึงแม้ว่า มันยังไม่เป็นที่แน่ชัดว่าคำว่า "เซซามี" นั้นคือต้นหรือเมล็ดงากันแน่
ทฤษฎีอื่นได้แก่:
เชาวเลข สร่างทุกข์
เชาวเลข สร่างทุกข์ Head of Lotus Bedding Group producer และอาจารย์พิเศษ วิชา การเขียนเนื้อเพลงดนตรีสมัยนิยม วิทยาลัยดุริยางคศิลป์ มหาวิทยาลัยมหิดล
ประวัติ
เชาวเลขจบ ประถมศึกษาที่ โรงเรียนอัสสัมชัญระยอง มัธยมศึกษาปีที่ 1-5 โรงเรียนบ้านค่าย ระยอง ศิลปศึกษาชั้นกลาง วิทยาลัยช่างศิลป กรมศิลปากร และศึกษาระดับปริญญาตรีที่คณะมัณฑนศิลป์ มหาวิทยาลัยศิลปากร แต่ไม่จบการศึกษา
ประวัติการทำงาน
อ้างอิง
http://websiteruengdd.blogspot.com/2012/04/smallroom.html
กระบวนการพัฒนาศิลปินของค่ายเพลงอิสระ กรณีศึกษาบริษัท สมอลล์รูม จํากัด
http://www.thapra.lib.su.ac.th/objects/thesis/fulltext/thapra/Arlis_Buasuwan/fulltext.pdf
บัณฑิตศึกษา คณะวารสารศาสตร์และสื่อสารมวลชนการบริหารองค์การ: กรณีศึกษา บริษัท สมอลล์รูม จํากัด
http://203.131.210.100/ejournal/wp-content/uploads/2014/03/jcis560051.pdf
https://www.facebook.com/smallroommusic/posts/149658038468473
http://www.thaipr.net/life/375769
อะเดย์
http://www.bloggang.com/mainblog.php?id=yedped
http://www.research-system.siam.edu/images/1062/05_ch3.pdf
http://www.tcdcconnect.com/content/5762/
http://www.manager.co.th/OnlineSection/ViewNews.aspx?NewsID=9590000073479
http://kanuay.kanuay.com/wbshow.php?nf=0329
http://www.inearbeat.com/single-post/2016/01/04/10-%E0%B8%A8%E0%B8%B4%E0%B8%A5%E0%B8%9B%E0%B8%B4%E0%B8%99-%E0%B8%AD%E0%B8%B4%E0%B9%80%E0%B8%A5%E0%B9%87%E0%B8%81%E0%B8%97%E0%B8%A3%E0%B8%AD%E0%B8%99%E0%B8%B4%E0%B8%81%E0%B8%AA%E0%B9%8C%E0%B8%AD%E0%B8%B4%E0%B8%99%E0%B8%94%E0%B8%B5%E0%B9%89-%E0%B8%AA%E0%B8%A1%E0%B8%B1%E0%B8%A2%E0%B8%A3%E0%B8%B8%E0%B9%88%E0%B8%99%E0%B8%9E%E0%B8%B5%E0%B9%88%E0%B9%80%E0%B8%AD%E0%B8%87
http://news.gmember.com/%E0%B8%A8%E0%B8%B4%E0%B8%A5%E0%B8%9B%E0%B8%B4%E0%B8%99%E0%B8%A3%E0%B9%88%E0%B8%A7%E0%B8%A1%E0%B8%89%E0%B8%A5%E0%B8%AD%E0%B8%87%E0%B8%A7%E0%B8%B1%E0%B8%99%E0%B9%80%E0%B8%81%E0%B8%B4%E0%B8%94%E0%B8%84%E0%B9%88%E0%B8%B2%E0%B8%A2-%E0%B8%AA%E0%B8%A1%E0%B8%AD%E0%B8%A5%E0%B8%A5%E0%B9%8C%E0%B8%A3%E0%B8%B9%E0%B8%A1-/News-2035
เมจิแดรีส์
บรรษัทเมจิแดรีส์ (Meiji Dairies Corporation; 明治乳業株式会社) เป็นบริษัทอาหารญี่ปุ่น เปลี่ยนชื่อเป็น บริษัทเมจิ จำกัด (Meiji Co., Ltd.; 株式会社明治) เมื่อวันที่ 31 มีนาคม ค.ศ. 2011
วันที่ 1 เมษายน ค.ศ. 2009 เมจิเซกะและเมจิแดรีส์ก่อตั้งบริษัทผู้ถือหุ้นใหญ่นามว่า เมจิโฮลดิงส์ ซึ่งมีหุ้นอยู่ในดัชนีนิกเก 225 สองปีให้หลังในวันเดียวกัน เมจิแดรีส์เข้าถือครองกิจการอาหารและการดูแลสุขภาพของเมจิเซกะ จึงกลายเป็นบริษัทอาหารซึ่งมีชื่อตามกฎหมายว่า บริษัทเมจิ จำกัด
รอยนูนแองกูลาร์
รอยนูนแองกูลาร์ (angular gyrus)  เป็นเขตสมองในสมองกลีบข้าง  ซึ่งอยู่ใกล้ด้านบนของสมองกลีบขมับ  และอยู่ข้างหลังต่อจาก Supramarginal gyrus   เป็นเขตสมองที่มีบทบาทในการประมวลผลเกี่ยวกับภาษา  การประมวลผลเกี่ยวกับตัวเลข  การรู้จำปริภูมิ  (spatial cognition)  การค้นคืนความจำ  ความใส่ใจ  และการรู้ใจตนและผู้อื่น  (Theory of mind )  เขตนี้เป็นเขตเดียวกันกับเขตบร็อดแมนน์  39  ในสมองมนุษย์
กายวิภาค
รอยนูนแองกูลาร์ในซีกสมองซ้ายและขวามีการเชื่อมต่อกันโดย corpus collosum ส่วน splenium ด้านหลัง และส่วน isthmus รอยนูนทั้งสองซีกอยู่ในระหว่างกลีบสมองทั้งสี่  (คือสมองกลีบท้ายทอย  สมองกลีบข้าง  สมองกลีบหน้า  และสมองกลีบขมับ)
บทบาทหน้าที่
รอยนูนแองกูลาร์เป็นส่วนของสมองที่มีบทบาทเกี่ยวกับการใช้ภาษาที่ซับซ้อน (นั่นคือการอ่าน  การเขียน  และการแปลความหมายของสิ่งที่เขียน)  รอยโรคที่เกิดขึ้นที่ส่วนนี้ของสมองทำให้เกิดกลุ่มอาการเกอรสต์แมนน์ (Gerstmann syndrome) ซึ่งรวมทั้งสภาวะเสียการระลึกรู้ทางปลายนิ้วมือ  (finger tip agnosia)  ภาวะเสียการอ่าน  (alexia)  ภาวะเสียการคำนวณเลข  (acalcula)  ภาวะเสียการเขียนสื่อความ  และความสับสนในด้านซ้ายขวา
ภาษา
น.พ. นอร์แมน เกชวินด์ได้เสนอว่า รอยนูนแองกูลาร์เป็นส่วนในสมองที่เปลี่ยนภาษาเขียนเป็นคำพูดภายใน  (internal monologue)
รามจันทรันและเอ็ดวาร์ด ฮับบาร์ดพิมพ์ผลงานวิจัยในปี ค.ศ. 2003 ที่คาดการณ์ว่า รอยนูนแองกูลาร์มีบทบาทในการเข้าใจคำอุปมาอุปไมย   คือ  ได้กล่าวอย่างนี้ว่า อาจจะมีโรคทางประสาทที่เข้าไปขัดขวางการเข้าใจคำอุปมาอุปไมยและการเจือกันของวิถีประสาท (synaesthesia) ถึงแม้จะยังไม่มีการศึกษาในเรื่องนี้อย่างละเอียด  แต่เราก็ได้เห็นความปั่นป่วนต่อปรากฏการณ์บูบา/กิกี  (ฺBouba/Kiki effect) และต่อการเข้าใจคำสุภาษิต  ในคนไข้ที่มีรอยโรคในรอยนูนแองกูลาร์  เป็นที่น่าสนใจว่า  คนไข้เหล่านั้นมีความบกพร่องในการเข้าใจคำอุปไมยที่ใช้คำข้ามทางประสาท    เช่น  "sharp cheese (ชีสมีกลิ่นฉุน)" และ "loud shirt  (เสื้อมีลายหรือสีบาดตา)"  ยิ่งไปกว่านั้น  ยังมีนัยอีกด้วยว่า  คนไข้ที่มีรอยโรคหลายรอยในซีกสมองด้านขวามีปัญหากับคำอุปมาอุปไมย  ซึ่งเป็นไปได้ว่า  โดยหลัก ๆ  ความบกพร่องในคนไข้เหล่านั้นเกี่ยวข้องกับคำอุปมาอุปไมยโดยปริภูมิ  เช่น  "He stepped down as director  (เขาลาออกจากตำแหน่งผู้อำนวยการ)"
เพราะว่ารอยนูนแองกูลาร์ในมนุษย์มีขนาดใหญ่กว่าในไพรเมตประเภทอื่น และเพราะมันอยู่ในตำแหน่งสำคัญ  คืออยู่ระหว่างเขตสมองที่มีหน้าที่เฉพาะพิเศษในการประมวลผลจากประสาทหลาย ๆ ทาง  รวมทั้งการสัมผัส  การได้ยิน  และการเห็น  รามจันทรันจึงเชื่อว่า  มันมีความสำคัญยิ่งในการเข้าใจคำอุปมาอุปไมย  และการเข้าใจนามธรรมที่มีการข้ามทางประสาท โดยทั่ว ๆ ไป  แต่ว่า  งานวิจัยเร็ว ๆ นี้กลับแสดงความขัดแย้งต่อทฤษฎีนี้
งานวิจัยของคริช เซเทียน ที่มหาวิทยาลัยเอโมรี  โดยใช้  fMRI  บอกเป็นนัยว่า  รอยนูนแองกูลาร์ไม่มีบทบาทในการรับรู้คำอุปมาอุปไมย  เซเทียนมีทฤษฎีว่า  คำอุปมาอุปไมยก่อให้เกิดการทำงานในคอร์เทกซ์รับความรู้สึกทางกาย  (somatosensory cortex) ที่มีการเลือกตัวกระตุ้นโดยองค์รวมขององค์ประกอบ คอร์เทกซ์นั้นอยู่ใน  parietal operculum  เซเทียนกล่าวว่า  "ข้าพเจ้าไม่คิดว่า  มีเขตสมองเขตเดียวเท่านั้นในการประมวลผลเกี่ยวกับคำอุปมาอุปไมย  งานวิจัยแนวต่าง ๆ กันในเร็ว ๆ นี้  ได้แสดงว่า  การประมวลผลความคิดที่เป็นนามธรรมนั้น  กระจัดกระจายไปในเขตสมองส่วนต่าง ๆ "  ส่วนรามจันทรันเองให้ความเห็นว่า  "นักวิจัยเหล่านี้ทำให้ง่าย"  ซึ่งการศึกษาวิธีการที่เขตในสมองต่าง ๆ สื่อสารถึงกันและกัน  และว่า  "นี่เป็นแนวคิดที่ฉลาดและสละสลวยสำหรับปัญหานี้"
การรู้จำคณิตศาสตร์และปริภูมิ
รู้กันมาตั้งแต่ปี ค.ศ. 1919 แล้วว่า  ความเสียหายในรอยนูนแองกูลาร์ทำให้เกิดความบกพร่องในการคำนวณเลขคณิต   การสร้างภาพโดยกิจ  (Functional imaging )  แสดงว่า  แม้ว่าเขตต่าง ๆ ของสมองกลีบข้างทั้งสองซีก  จะมีหน้าที่เกี่ยวกับการคำนวณโดยประมาณเกี่ยวข้องกับปริภูมิทางสายตา  รอยนูนแองกูลาร์ในสมองซีกซ้ายพร้อมกับรอยนูนสมองกลีบหน้าด้านล่าง  (Inferior frontal gyrus) กลับมีหน้าที่เกี่ยวกับการคำนวณโดยแม่นยำเกี่ยวข้องกับเลขคณิตที่สืบเนื่องกับคำพูด  และถ้ารอยนูนแองกูลาร์ในสมองซีกซ้ายมีระดับการทำงานที่สูงกว่า  ทักษะเลขคณิตในบุคคลนั้นก็จะมีสมรรถภาพมากกว่า
รอยนูนแองกูลาร์ในสมองซีกขวามีความสัมพันธ์กับการใส่ใจทางตาเกี่ยวกับปริภูมิ ขึ้นอยู่กับความเด่นของตัวกระตุ้น   มันอาจจะจัดสรรความใส่ใจโดยวิธีจากล่างขึ้นบน  ซึ่งอาศัยสมรรถภาพของรอยนูนในการใส่ใจถึงข้อมูลความจำที่ดึงออกมา  ตัวอย่างเช่น  มันมีบทบาทสำคัญในการจำแนกด้านซ้ายจากด้านขวา  โดยประสานความเข้าใจของศัพท์ว่า  "ซ้าย"  หรือ  "ขวา"  กับตำแหน่งจริง ๆ ในปริภูมิ  ยิ่งไปกว่านั้น  มันมีความสัมพันธ์กับการกำหนดตำแหน่งหรือการรับรู้ตำแหน่งของบุคคลในปริภูมิ  และไม่ใช่เพราะว่ามันติดตามตำแหน่งในปริภูมิ  แต่เพราะว่ามันอาจจะควบคุมการย้ายความใส่ใจในปริภูมิ
กระตุ้นเครือข่ายสมองอื่นให้ทำงานเมื่อไม่ทำอะไร
รอยนูนแองกูลาร์กระตุ้นให้เขตสมองอื่นทำงานเมื่อจิตใจกำลังพักผ่อน และไม่มีเป้าหมายที่ชัดเจน
ความรู้สึกตัว (Awareness)
รอยนูนแองกูลาร์มีการตอบสนองที่แตกต่างกันต่อการเคลื่อนไหวที่ตั้งใจ และการเคลื่อนไหวที่เกิดขึ้นจริง ๆ  งานวิจัยนี้บอกเป็นนัยว่า  รอยนูนแองกูลาร์สอดส่องดูความเคลื่อนไหวที่ตั้งใจในตน  และใช้ข้อมูลนั้นเพื่อประมวลผลเมื่อมีการเคลื่อนไหวที่เกิดขึ้นจริง ๆ  ดังนั้น  จึงสามารถรักษาไว้ซึ่งความรู้สึกตน  (ความรู้สึกตัว)  โดยเปรียบเทียบความแตกต่างในการเคลื่อนไหวที่ตั้งใจและที่เกิดขึ้นจริง ๆ ทั้งสองอย่างนั้น
การค้นคืนความจำ
การทำงานของรอยนูนแองกูลาร์แสดงว่ามันไม่เพียงแค่สื่อการค้นคืนความจำเท่านั้น แต่ยังบันทึกทั้งความขัดแย้งกันระหว่างข้อมูลความจำที่คาดหมายกับข้อมูลความจำที่ค้นคืนมาได้จริง ๆ  และทั้งข้อมูลความจำที่ผิดปกติ  รอยนูนแองกูลาร์สามารถเข้าถึงความจำทั่ว ๆ ไป  และความจำได้แบบเป็นตอน ๆ  ซึ่งมีประโยชน์ในการเข้าใจถึงเจตนาความตั้งใจของบุคคลต่าง ๆ  นอกจากนี้แล้ว  รอยนูนแองกูลาร์อาจจะใช้วิธีการส่งสัญญาณแบบป้อนกลับเพื่อตรวจสอบว่า  การค้นคืนความจำนั้นเป็นไปตามที่คาดหมาย  หรือผิดปกติ
ประสบการณ์ออกนอกร่าง
การทดลองในเร็ว ๆ นี้แสดงความเป็นไปได้ว่า การกระตุ้นรอยนูนแองกูลาร์โดยใช้อุปกรณ์ภายนอก  เป็นเหตุของประสบการณ์ออกนอกร่าง   การกระตุ้นรอยนูนแองกูลาร์ในการทดลองหนึ่ง  ทำให้หญิงผู้รับการทดลองเกิดการรับรู้ถึงอีกร่างหนึ่งที่อยู่ข้างหลังของตน  ส่วนในอีกการทดลองหนึ่ง  ทำให้ผู้รับการทดลองมีความรู้สึกว่าอยู่ติดกับเพดาน  ความรู้สึกเช่นนี้  เกิดจากความไม่ลงรอยกันระหว่างตำแหน่งที่อยู่จริง ๆ ของร่างกาย  และการรับรู้อีกตำแหน่งหนึ่งในใจ
ศรีสวัสดิ์ คอร์ปอเรชั่น
บริษัท ศรีสวัสดิ์ คอร์ปอเรชั่น จำกัด (มหาชน) (ชื่อย่อ: SAWAD) เป็นกลุ่มบริษัท ประกอบธุรกิจให้บริการสินเชื่อรายย่อย ภายใต้เครื่องหมายบริการ ศรีสวัสดิ์ เงินสดทันใจ ซึ่งประกอบธุรกิจหลัก สินเชื่อรายย่อยแบบมีหลักประกันประเภท ทะเบียนรถเก่าทุกประเภท บ้านและโฉนดที่ดิน, สินเชื่อรายย่อยแบบไม่มีหลักประกันภายใต้การกำกับ, บริหารสินทรัพย์, รับจ้างติดตามหนี้ และบริการที่ปรึกษาและให้คำแนะนำเกี่ยวกับการทำธุรกิจสินเชื่อ
ประวัติ
ปี พ.ศ. 2522 ครอบครัวแก้วบุตตาเริ่มดำเนินธุรกิจให้บริการสินเชื่อในจังหวัดเพชรบูรณ์ ในรูปแบบสินเชื่อโดยใช้ ทะเบียนกรรมสิทธิ์รถทุกประเภทเป็นหลักประกัน หรือสินเชื่อจำนำทะเบียนรถ และในปี พ.ศ. 2550 ได้ขายธุรกิจเดิมซึ่งรวมถึงสาขาและเครื่องหมายบริการ จากนั้นได้ก่อตั้งบริษัทเมื่อปี พ.ศ. 2551 ภายใต้ชื่อ บริษัท พีวีแอนด์เคเคเซอร์วิส จำกัด ด้วยทุนจดทะเบียน 1,000,000 บาท แต่ยังไม่ประกอบธุรกิจ ปี พ.ศ. 2552 ซื้อบริษัท ศรีสวัสดิ์ พาวเวอร์ จำกัด (เดิมชื่อ บริษัท พาวเวอร์ 99 จำกัด) ซึ่งเป็นผู้ประกอบธุรกิจ รับจ้างจัดเก็บหนี้และบริการสินเชื่อจำนำทะเบียนรถ ต่อมาได้จดทะเบียนแปรสภาพเป็นบริษัทมหาชนจำกัด เมื่อวันที่ 14 มิถุนายน 2556 เริ่มทำการซื้อขายได้เมื่อวันที่ 8 พฤษภาคม 2557 ณ วันที่ 31 ธันวาคม 2561 กลุ่มบริษัทฯ มีลูกหนี้สินเชื่อรวม 29,433 ล้านบาท
วอลเลย์บอลชายทีมชาติลักเซมเบิร์ก
วอลเลย์บอลชายทีมชาติลักเซมเบิร์ก (Luxembourg men's national volleyball team) เป็นตัวแทนของประเทศลักเซมเบิร์กในการแข่งขันวอลเลย์บอลระดับนานาชาติรวมถึงนัดกระชับมิตร
ศรีสวัสดิ์ คอร์ปอเรชั่น
โครงสร้างบริษัท
ณ วันที่ 31 ธันวาคม 2561 โครงสร้างของบริษัทเป็นดังนี้
รัศมีดาวพฤหัสบดี
รัศมีดาวพฤหัสบดี (Jupiter radius หรือ Jovian radius) คือหน่วยวัดความยาวที่ยืนพื้นจากรัศมีในแนวเส้นศูนย์สูตรของดาวพฤหัสบดี
ภาพรวม
สัญลักษณ์คือ RJ และ RJ = 71,492km = 71,492,000m ซึ่งเท่ากับประมาณ 11.2 เท่าของรัศมีโลก
รัศมีดาวพฤหัสแปลงเป็นหน่วยอื่นได้ดังต่อไปนี้
ตัวอย่างการใช้งาน
รัศมีดาวพฤหัสบดีใช้เพื่อเปรียบเทียบขนาดของดาวเคราะห์นอกระบบขนาดใหญ่ ดาวแคระน้ำตาล และดาวแคระน้ำตาลเล็ก และ หรือบางครั้งก็อาจใช้กับดาวฤกษ์ขนาดเล็ก (โดยเฉพาะดาวแคระแดง)   หน่วยนี้มีประโยชน์มากสำหรับการเปรียบเทียบขนาดของวัตถุท้องฟ้าขนาดพอประมาณ เพราะค่าของรัศมีโลกมีขนาดเล็กเกินไป และรัศมีดวงอาทิตย์มีขนาดใหญ่เกินไป
ความไม่แน่นอนของรัศมี
ดาวพฤหัสบดีหมุนด้วยความเร็วที่เร็วที่สุดในบรรดาดาวเคราะห์ในระบบสุริยะ และมีความแตกต่างอย่างมากระหว่างรัศมีที่วัดที่เส้นศูนย์สูตรกับรัศมีที่วัดบนแกนหมุน ดังนั้นโดยทั่วไปจึงมักจะใช้รัศมีแนวเส้นศูนย์สูตร
ดาวพฤหัสบดีกำลังหดตัวในขณะที่ปล่อยความร้อน โดยเคร่งครัดด้วยกระบวนการที่ขับเคลื่อนโดยกลไกเคลวิน–เฮ็ล์มฮ็อลทซ์ อย่างไรก็ตาม การเปลี่ยนแปลงในรัศมีเนื่องจากกระบวนการนี้เล็กน้อยมากเพียงแค่ 1 ซม./ปี ดังนั้นจึงมักไม่นำมาพิจารณา
ซีซีทีวี 3
ซีซีทีวี 3 เป็นช่องรายการทางสถานีวิทยุโทรทัศน์กลางแห่งประเทศจีน ออกอากาศครั้งแรกเมื่อวันที่ 30 พฤศจิกายน พ.ศ. 2538 ปัจจุบันออกอากาศผ่านภาคพื้นดิน ทางช่อง 3 ของกรุงปักกิ่ง สถานีช่องนี้ออกอากาศเกี่ยวกับศิลปะการเต้นรำ
เทศบาลตำบลขุนทะเล
เทศบาลตำบลขุนทะเล อาจหมายถึง
แอนโทไซยานิน
แอนโทไซยานิน (anthocyanin) เป็นรงควัตถุที่พบในพืชทั้งในดอกและในผลของพืช ให้สีแดง น้ำเงิน หรือม่วง เป็นสารที่ละลายในน้ำได้ดี มีฤทธิ์เป็นสารต้านอนุมูลอิสระ (antioxidant) ยับยั้งการเกิดออกซิเดชันของลิโปโปรตีน และการตกตะกอนของเกล็ดเลือด ทำให้แอนโทไซยานินมีบทบาทในการป้องกันการเกิดโรคเรื้อรังต่าง ๆ เช่น โรคระบบหัวใจหลอดเลือด มะเร็ง เบาหวาน
โครงสร้างของแอนโทไซยานิน ประกอบด้วยสารประกอบ 2 หรือ 3 ชนิด ได้แก่
บับบา เรย์ ดัดลีย์
มาร์ก โลโมนาโก (Mark LoMonaco) เกิด 14 กรกฎาคม ค.ศ. 1971 เป็นที่รู้จักกันดีในนาม บับบา เรย์ ดัดลีย์ (Bubba Ray Dudley) นักมวยปล้ำอาชีพชาวอเมริกัน สังกัดเอ็กซ์ตรีม แชมเปี้ยนชิพ เรสต์ลิง (ECW), เวิลด์เรสต์ลิงเอ็นเตอร์เทนเมนต์ (WWE), โทเทิลนอนสต็อปแอคเชินเรสต์ลิง (TNA) และสมาคมอื่นๆ เป็นอดีตแชมป์แท็กทีม WWE 9 สมัยร่วมกับดี-วอน ดัดลีย์ในนามเดอะ ดัดลีย์ บอยซ์
บับบา เรย์ได้กลับมาร่วมรอยัลรัมเบิล (2015)โดยออกมาเป็นคนที่3 แต่ก็ไม่ชนะ ถูกเหวี่ยงออกจากเวทีโดยเบรย์ ไวแอ็ตต์ ในรอว์วันที่ 24 สิงหาคม 2015 บับบา เรย์ และ ดี-วอน ได้กลับมาอีกครั้งในนามดัดลีย์ บอยซ์ ซึ่งเป็นการกลับมาสมาคมWWEอีกครั้งในรอบ 10 ปีของทั้งคู่ ในรอว์ วันที่ 22 สิงหาคม 2016 ดัดลีย์ บอยซ์ได้ประกาศลาออกจาก WWE ในปี 2018 ดัดลีย์ บอยซ์ได้รับการบบรรจุเข้าสู่หอเกียรติยศดับเบิลยูดับเบิลยูอี
ไกลบ้าน (แก้ความกำกวม)
ไกลบ้าน เป็นบทพระราชนิพนธ์ในพระบาทสมเด็จพระจุลจอมเกล้าเจ้าอยู่หัว นอกจากนี้ยังอาจหมายถึง
การประกวดเพลงยูโรวิชันเอเชีย 2019
การประกวดเพลงยูโรวิชันเอเชีย 2019 (Eurovision Asia Song Contest 2019 จะเป็นการแข่งขันครั้งแรกของการประกวดเพลงยูโรวิชันเอเชีย การแข่งขันจะอยู่ในรูปแบบภูมิภาคเอเชีย-แปซิฟิกของการประกวดเพลงยูโรวิชัน (Eurovision Song Contest) ซึ่งได้จัดมามากกว่า 60 ปีแล้ว ปีนี้จะมีเพียงการแข่งขันในรอบชิงชนะเลิศเพียงรอบเดียว และยังไม่ได้มีการแจ้งวันและเวลาที่แน่นอน
ในวันที่ มี 17 ประเทศที่ยืนยันว่าสนใจเข้าร่วมการแข่งขันครั้งนี้
ตำแหน่ง
นอกจากสิงคโปร์แล้ว ฮ่องกงและออสเตรเลีย ได้แสดงความสนใจในการเป็นประเทศเจ้าภาพการแข่งขันในปี ค.ศ. 2018 นี้ สิงคโปร์คาดว่าจะใช้เงินไป 4 ล้านเหรียญในการจัดงานครั้งนี้ เทศบาลนครซิดนีย์และนิวเซาท์เวลส์ได้ออกมาเปิดเผยว่าพวกเขาจะสนับสนุนเงินทุนก้อนใหญ่ถ้าซิดนีย์ได้เป็นเจ้าภาพในการแข่งขันครั้งนี้ ในขณะที่ฮ่องกงก็ได้แสดงความสนใจในการเป็นเจ้าภาพเช่นกัน
ตัวแทนจากสถานีโทรทัศน์เจ้าภาพจะได้ร่วมการประชุมกับคณะกรรมการจัดงานประกวดเพลงยูโรวิชันเอเชีย ที่สำนักงานใหญ่ของสหภาพการกระจายเสียงและแพร่ภาพแห่งเอเชียและแปซิฟิก (Asia-Pacific Broadcasting Union) ที่กรุงกัวลาลัมเปอร์ ระหว่างการประชุมเจ้าหน้าที่ของแต่ละสถานีโทรทัศน์เจ้าภาพจะได้เข้าร่วมการสัมมนาต่าง ๆ ที่เกี่ยวข้องกับการเป็นเจ้าภาพการแข่งขันเพลงยูโรวิชัน เอเชีย และเรียนรู้ประสบการณ์จากสถานีโทรทัศน์ที่เป็นเจ้าภาพจัดงานประกวดเพลงยูโรวิชันที่ผ่านมา นอกจากนี้ตัวแทนจากสถานีโทรทัศน์เจ้าภาพต่าง ๆ จะยังได้รับโอกาสที่จะนำเสนอแผนขั้นต้นในการเป็นเจ้าภาพการประกวดเพลงครั้งนี้ของแต่ละประเทศ รวมไปถึงร่างรายชื่อเมืองและสถานที่จัดงานที่จะเข้าร่วมการชิงตำแหน่งเจ้าภาพอีกด้วย
รูปแบบและแนวคิด
หลังจากแนวคิดการแข่งขันในเอเชีย-แปซิฟิกได้รับการยอมรับในช่วงเดือนมีนาคม พ.ศ. 2560 แล้ว การจัดแข่งขันก็ได้รับการยืนยันอย่างเป็นทางการในวันที่ 18 สิงหาคม พ.ศ. 2560 รูปแบบการแข่งขันจะมีลักษณะไปในแนวทางเดียวกันกับการแข่งขันต้นแบบอย่างยูโรวิชัน สิ่งที่จะแตกต่างกันนั้นก็คือในครั้งนี้ การแข่งขันจะมีเพียงรอบชิงชนะเลิศเท่านั้น แทนที่จะเป็นการแข่งขันที่มีรอบรองชนะเลิศ 2 รอบ และจะมีเพียง 20 ประเทศที่จะได้ร่วมแข่งขัน
รายชื่อประเทศที่สนใจเข้าร่วม
ประเทศต่อไปนี้ได้ออกมาแสดงความสนใจในการเข้าร่วมการแข่งขัน
สมาชิกสหภาพการกระจายเสียงและแพร่ภาพแห่งเอเชียและแปซิฟิก
ประเทศต่อไปนี้ยังไม่ได้ออกมาแสดงความสนใจหรือความเห็นเกี่ยวกับการแข่งขันใด ๆ
เอดิท ชไตน์
เอดิท ชไตน์ (Edith Stein) หรือนักบุญเทเรซา เบเนดิกตา แห่งไม้กางเขน (Saint Teresa Benedicta of the Cross) เป็นนักพรตหญิงนิกายโรมันคาทอลิกชาวเยอรมันเชื้อสายยิว ในช่วงสงครามโลกครั้งที่สอง ท่านได้ถูกขังที่ค่ายกักกันเอาชวิทซ์ และถึงแก่มรณกรรมจากการถูกรมด้วยก๊าซพิษ คริสตจักรโรมันคาทอลิกยกย่องท่านเป็นพรหมจารีและมรณสักขี และได้รับการประกาศเป็นนักบุญโดยสมเด็จพระสันตะปาปายอห์น ปอลที่ 2 ในปี ค.ศ. 1998
ประวัติ
เอดิท ชไตน์ เป็นชาวยิว เกิดเมื่อวันที่ 12 ตุลาคม ค.ศ. 1891 ที่เมืองเบรสเลา จักรวรรดิเยอรมัน (ปัจจุบันคือเมืองวรอตสวัฟ ประเทศโปแลนด์) เมื่อโตขึ้นได้เรียนในสาขาวิชาปรัชญา โดยสนใจด้านปรากฏการณ์วิทยาเป็นพิเศษ ต่อมาเธอศรัทธาในนิกายโรมันคาทอลิก และได้รับศีลล้างบาปในปี ค.ศ.1922 ณ อาสนวิหารโคโลญ ประเทศเยอรมนี
ในปี ค.ศ. 1933 เอดิท ชไตน์ ตัดสินใจปฏิญาณตนเป็นนักพรตหญิงคณะคาร์เมไลท์ไม่สวมรองเท้าที่อารามแม่พระแห่งสันติภาพ เมืองโคโลญ ได้รับศาสนนามว่าภคินีเทเรซา เบเนดิกตา แห่งไม้กางเขน ต่อมาได้เกิดปัญหาทางการเมืองขึ้นในเยอรมนี ท่านจึงย้ายไปอาศัยอยู่ที่อารามในเมืองเอคท์ ประเทศเนเธอร์แลนด์ เมื่อนาซีเยอรมันบุกยึดเนเธอร์แลนด์ได้ในช่วงสงครามโลกครั้งที่สอง ภคินีเทเรซา เบเนดิกตาถูกส่งไปขังที่ค่ายกักกันเอาชวิทซ์ และถูกสังหารด้วยการรมก๊าซพิษเมื่อวันที่ 9 สิงหาคม ค.ศ. 1942 สิริอายุได้ 50 ปี
หลังมรณกรรม
ภคินีเทเรซา เบเนดิกตา แห่งไม้กางเขน ได้รับการประกาศเป็นบุญราศีโดยสมเด็จพระสันตะปาปาจอห์น ปอลที่ 2 เมื่อวันที่ 1 พฤษภาคม ค.ศ. 1987 และได้รับการประกาศเป็นนักบุญเมื่อวันที่ 11 ตุลาคม ค.ศ. 1998 ในสมณสมัยเดียวกัน
อ้างอิง
18911942
แบบจำลองพื้นฐานของกายวิภาคศาสตร์
แบบจำลองพื้นฐานของกายวิภาคศาสตร์ (Foundational Model of Anatomy (FMA)) เป็นภววิทยาอ้างอิงสำหรับโดเมนของกายวิภาคศาสตร์มนุษย์ โดยเป็นสัญลักษณํแทนของแบบบัญญัติ โครงสร้างทางลักษณะของสิ่งมีชีวิต ซึ่งภววิทยาเชิงโครงสร้างของเอกลักษณ์และความสัมพันธ์ทางกายวิภาคศาสตร์ มาจากการจัดระบบเชิงกายภาพของสิ่งมีชีวิตที่ทุกระดับที่สำคัญของกรานูลาริตี
FMA ถูกพัฒนาและปรับปรุงโดยกลุ่มงานสนเทศศาสตร์ด้านโครงสร้าง (Structural Informatics Group) ที่มหาวิทยาลัยวอชิงตัน
คำอธิบาย
ภววิทยา FMA ประกอบด้วยประมาณ 75,000 ขั้นและศัพท์มากกว่า 120,000 คำ โดยมีกรณีตัวอย่างความสัมพันธ์มากกว่า 2.1 ล้านจากความสัมพันธ์ 168 ประเภท
ชูดะ
ชูดะ (Shuda) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
วัดท่าข้ามใต้
วัดท่าข้ามใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกาศ อำเภอแม่สะเรียง จังหวัดแม่ฮ่องสอน ที่ดินตั้งวัดมีเนื้อที่ 1 ไร่ 2 งาน ปัจจุบันมี พระสองเมือง ถาวโร เป็นเจ้าอาวาส
ชูดะ
ประวัติ
นักรบผู้ใฝ่หาความแข็งแกร่งโดยมีชีวิตเป็นเดิมพัน ไม่เคยแพ้ในการต่อสู้ เป็นนักล่าเงินรางวัลที่เก่งที่สุดในทวีปหวังเอาเงินค่าหัวจากเกล กลอรี่ แต่เกลก็หนีตลอดจนวันหนึ่งชูดะเข้าร่วมเดม่อน คาร์ดเพราะสนใจเกล จนเกลเห็นสัญลักษณ์ก็สู้ชนะจนชูดะเกือบตายจากนั้นเลยไม่ไปหาเกล ซึ่งชูดะก็รู้เรื่องที่เกลมีดาร์คบริงค์ End of Earth อยู่ในร่าง โดยชูดะได้ไต่เต้าจนเป็นหนึ่งใน 6 แม่ทัพศักดิ์สิทธิ์ของเดม่อน คาร์ดอยู่อันดับ 6 รับภารกิจตามหาชิบะเพื่อชิงเรฟจึงมอบดาร์คบริงค์ Fullmetal ให้ลูกน้องไปล่าชิบะแต่ถูกฮารุจัดการ ชูดะจึงทำลายเกาะการาจ เพื่อล่อให้ฮารุออกมาสู้แล้วดาร์คบริงค์ Valsyar Flames ถูกทำลาย เมื่อรู้ว่าฮารุเป็นลูกเกลชูดะจึงถอยกลับ แล้วคอยติดตามข่าวของฮารุ แล้วจ้างนักฆ่าเพื่อกำจัดฮารุแต่ล้มเหลว แล้วพาลูกน้อง 2 คน ไปหาฮารุ แล้วท้าสู้ตัวต่อตัวโดยใช้ดาร์คบริงค์ Ballettänzer Zeffrea(ดาร์คบริงค์ที่ทำให้เกิดพิกัดตำแหน่งนั้นระเบิด) จนแพ้ แล้วถูกฮารุช่วยแต่ชูดะตัดแขนขวาจนตกลงไป โดยทุกคนคิดว่าตาย แต่ชูดะก็รอดแต่เจ็บหนักโดยใส่แขนเทียมกับไปหาเกลเพื่อบอกเรื่องฮารุ กับเรื่องที่ตนแพ้ แล้วขอไปหอคอยจินกับเกล แต่เกลห้ามไว้ โดยเกลมอบดาบ เทวะ เซ็นคู ซากุระ เป็นอาวุธที่มีตำนานยิ่งกว่า TCM โดยเกลขอร้องให้ชูดะปกป้องครอบครัวของตน แล้วแยกทางกัน แล้วไปหาทหารจักรวรรดิแต่ว่าฐานใหญ่ก็ถูกทำลายแล้วเจอกับซิกร่วมแผนการไม่ให้รูเชียรวบรวมซินแคลร์ครบ แล้วไปหาฮารุ สู้กับพวกดีพสโนว์ แล้วฆ่าลูกน้องของดีพสโนว์ ยกเว้นเรเซมบี้ที่ถูกพวกฮารุพาตัวไป โดยชูดะสู้กับดีพสโนว์ชนะ ซึ่งชูดะเล่าความจริงของคิงให้ดีพสโนว์ฟัง แล้วไปหาพวกฮารุแต่ฮารุถูกSacrifarครอบงำแต่ก็ชนะรูเชีย พอรูเชียตื่นก็คิดฆ่าทุกคน ชูดะเลยต่อรองจะมอบซินแคลร์กับไว้ชีวิตเอรี่ ถ้ารูเชียยอมกลับ แต่ก็ถูกรูเชียทำร้าย หลังจากนั้นร่วมเดินทางกับพวกฮารุ แล้วบอกถึงเรื่องที่ตนไปเกาะการาจ ฟังเรื่องดาบเล่มที่ 9 จากชิบะ กับบอกเรื่องเกลตาย แล้วมีเซ็กซ์กับคัทเทิ่ลย่าพี่สาวฮารุ ร่วมมือวางแผนหาเงินให้กลุ่มโดยประกวดเต้น โดยให้เรเซมบี้กับเอรี่ลงแข่ง โดยตนเป็นคนสอนเต้นพอเอรี่ชนะ พอบลูการ์เดี้ยนบุก แยกทางกับพวกฮารุ ชูดะร่วมมือกับยูริอุสและเรเซมบี้ลอบขึ้นฐานบลูการ์เดี้ยนร่วมทางกับฮารุ โดยชูดะไปสืบดูว่าใครแอบขึ้นมาอีกคนพอรู้ว่าเป็นรูเชียจึงออกตามหาแต่ล้มเหลว พอจบศึกบลูการ์เดี้ยน แยกทางกับฮารุไปหาซิกเพื่อให้ซิกเอาซินแคลร์หนีรูเชียแต่ล้มเหลว จนBallettänzer Zeffreaถูกทำลาย จึงร่วมเดินทางกับชาวมิวเดี้ยนเพื่อไปหาพวกฮารุเพื่อบอกสถาะการณ์ แล้วมุ่งหน้าไปซิมโฟเนียพร้อมกับทุกคน พร้อมกับร่วมมือกันถ่วงเวลาชากุม่าให้ฮารุ เอรี่ ซิกไปย้อนอดีตหาความทรงจำของเอรี่ หลังจากชากุม่าตาย ก็ร่วมงานศพซิก แล้วเข้าร่วมสงครามกำจัด ENDLESS ชูดะปกป้องฮารุโดยสู้กับเมกิโดชนะแล้วถูกฮารุช่วยซึ่งชูดะคิดตัดแขนอีกฆ่าเพื่อจะตายอีกครั้งแต่ฮารุพูดเตือนสติเอาไว้จนชูดะเข้าใจจึงปีนขึ้นมา แล้วก็หมดแรง หลังจากENDLESSถูกทำลายชูดะออกไปผจญภัยตามหาความเป็นหนึ่งจน 1 ปีต่อมา ก็ได้นัดกันไปเคารพหลุมศพของฮารุ ชูดะถึงเป็นคนแรกซึ่งชูดะถามเรื่องที่เอรี่ไม่รู้เรื่องฮารุ ชูดะก็เข้าใจ พอฮารุฟื้นคืนชีพ ในตอนจบชูดะอยู่ในงานแต่งของฮารุกับเอรี่
วัดท่าข้ามใต้
วัดท่าข้ามใต้ตั้งวัดเมื่อ พ.ศ. 2473 วัดมีปูชนียวัตถุที่สำคัญ คือ พระบรมสารีริกธาตุ ซึ่งท่านปัญญาวุฒิโฑ อดีตเจ้าอาวาสวัดท่าข้ามใต้ ได้ไปพบในวัดถ้ำเหง้า โดยพระบรมสารีริกธาตุได้แสดงอภินิหารปรากฏมีแสงสว่างเจิดจ้าภายในถ้ำ จึงได้อาราธนาอัญเชิญองค์พระบรมสารีริกธาตุมาประดิษฐานที่วัดท่าข้ามใต้ ซึ่งต่อมาวัดท่าข้ามใต้ได้ดำเนินการก่อสร้างพระเจดีย์องค์ใหม่เพื่อบรรจุพระบรมสารีริกธาตุ วัดยังมีงานสรงน้ำองค์พระบรมสารีริกธาตุ เป็นประจำทุกปี
ชูดะ
ประวัติ
Shuda (Rave Master)
ผมกับโรโบโกะ หุ่นเมดพันธุ์ซ่า
ผมกับโรโบโกะ หุ่นเมดพันธุ์ซ่า เป็นซีรีส์มังงะญี่ปุ่น เขียนเรื่องและวาดภาพโดยชูเฮ มิยาซากิ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนกรกฎาคม พ.ศ. 2563 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอกัลล็อบ เริ่มออกอากาศในเดือนธันวาคม พ.ศ. 2565
เนื้อเรื่อง
เรื่องราวในอนาคตที่ทุกบ้านจะมีหุ่นยนต์เมดที่เรียกว่าออเดอร์เมด นักเรียนประถมธรรมดาคนหนึ่งชื่อไทระ บอนโดะฝันที่จะมีมีหุ่นยนต์เมดเป็นของตนเอง เพราะเพื่อนของเขาคือกาจิ กอริลล่าและคาเนโอะ โมซึโอะมักจะอวดเรื่องออร์เดอร์เมดของบ้านคาเนโอะชื่อเมโกะ บอนโดะขอร้องแม่จนแม่ตกลงซื้อให้ แต่สิ่งที่ได้รับคือเมดที่เหนือความคาดหมายชื่อโรโบโกะ หุ่นยนต์เมดซุ่มซ่ามแต่ทรงพลังที่สุดเท่าที่เคยมีมา ด้วยการมาของโรโบโกะ ชีวิตของบอนโดะก็ยิ่งแปลกประหลาดยิ่ง ๆ ขึ้นไป
กอรี (ประเทศจอร์เจีย)
ที่ตั้งถิ่นฐานซึ่งเป็นที่รู้จักมาตั้งแต่สมัยเฮลเลนิสต์และมีเนินป้อมปราการที่สร้างขึ้นอย่างน้อยตั้งแต่คริสต์ศตวรรษที่ 7 ได้รับสถานะเมืองในคริสต์ศตวรรษที่ 12 กอรีเป็นฐานที่มั่นทางทหารที่สำคัญในสมัยกลางและยังคงมีความสำคัญทางยุทธศาสตร์ในปัจจุบันเนื่องจากตั้งอยู่บนทางหลวงสายหลักที่เชื่อมต่อภาคตะวันออกเข้ากับภาคตะวันตกของจอร์เจีย กอรีถูกกองทัพของมหาอำนาจระดับภูมิภาครุกรานหลายครั้งตลอดช่วงประวัติศาสตร์ เมืองนี้ถูกกองทัพรัสเซียเข้ายึดครองในสงครามรัสเซีย–จอร์เจียเมื่อ ค.ศ. 2008
กอรียังเป็นที่รู้จักในฐานะบ้านเกิดของโจเซฟ สตาลิน ผู้นำสหภาพโซเวียต, อาเลคซันเดร นาดีรัดเซ นักออกแบบขีปนาวุธ และเมรับ มามาร์ดัชวีลี นักปรัชญา
เทศบาลเมืองกระนวน
กระนวน เป็นเทศบาลเมืองแห่งหนึ่งตั้งอยู่ในอำเภอกระนวน จังหวัดขอนแก่น มีพื้นที่ครอบคลุมบางส่วนของตำบลหนองโกในอำเภอกระนวน มีเนื้อที่ประมาณ 3.77 ตารางกิโลเมตร มีประชากรในปี พ.ศ. 2557 จำนวน 10,310 คน ห่างจากเทศบาลนครขอนแก่นประมาณ 63 กิโลเมตร และห่างจากกรุงเทพมหานครประมาณ 508 กิโลเมตร
เทศบาลเมืองกระนวนเดิมมีฐานะเป็นสุขาภิบาล ตั้งชื่อตามตำบล ซึ่งมีชื่อว่า "สุขาภิบาลหนองโก" ภายหลังได้เปลี่ยนแปลงเป็นเทศบาลตำบล ต่อมาเมื่อเมืองมีขนาดใหญ่ขึ้น จึงได้มีการดำเนินเปลี่ยนฐานะเป็นเทศบาลเมืองและเปลี่ยนชื่อเป็น "เทศบาลเมืองกระนวน" ซึ่งตั้งชื่อตามอำเภอ เมื่อวันที่ 9 มีนาคม พ.ศ. 2555
SF X แฟนตาซี เรย์ฟอร์ช
SF X แฟนตาซี เรย์ฟอร์ช (SF X Fantasy Rayforce) เป็นละครโทรทัศน์แนวโทะกุซะสึของประเทศเกาหลีใต้ ผลิตโดย T3 Entertainment ชึ่งมี 2 ซีซั่น โดยมีแผนการฉายซีซั่น 2 เริ่มตอนที่ 26 ต่อมาในเดือนมกราคม 2012 เรื่องนี้ไม่ได้รับการออกอากาศ เนื่องจากการขาดการลงทุน โทะกุซะสึเรื่องนี้ได้รับการฉายในประเทศไทย ,ไต้หวัน, ฮ่องกง และฟิลิปปินส์
หมู่เกาะอันดามัน
หมู่เกาะอันดามัน (Andaman Islands; अण्डमान द्वीप समूह) เอกสารไทยยุคอยุธยาเรียก หนุมานสยุมภู  ส่วนเอกสารยุคธนบุรีเรียก อันตอมันกินคน เป็นหมู่เกาะในมหาสมุทรอินเดีย ตั้งอยู่ทางตะวันออกเฉียงใต้ของอ่าวเบงกอล หมู่เกาะส่วนใหญ่เป็นส่วนหนึ่งของหมู่เกาะอันดามันและนิโคบาร์ โดยมีเกาะบางส่วนทางตอนเหนือเป็นของพม่า
ชาวอังกฤษได้เข้าไปตั้งถิ่นฐานเป็นครั้งแรกในปี ค.ศ. 1789 แต่ทิ้งร้างไปใน ค.ศ. 1796 ต่อมาใน ค.ศ. 1858 รัฐบาลอินเดียของอังกฤษได้จัดตั้งสถานกักกันนักโทษที่พอร์ตแบลร์ ต่อมาได้รวมเข้ากับหมู่เกาะนิโคบาร์เป็นเขตการปกครองหมู่เกาะอันดามันและนิโคบาร์ ในปี ค.ศ. 1872 และในช่วงระหว่างสงครามโลกครั้งที่สอง ตกอยู่ภายใต้การควบคุมของญี่ปุ่น (ค.ศ. 1942-1945) จนรวมเข้าเป็นส่วนหนึ่งของอินเดียในปี ค.ศ. 1947
อาเกโตะ นากามูระ
ประวัติ
เกิดเมื่อวันที่ 11 เมษายน ค.ศ. 1889 ที่ชนบทในแถบเมืองนาโงยะ จังหวัดไอจิ จักรวรรดิญี่ปุ่น สำเร็จการศึกษาจากโรงเรียนนายร้อยทหารบกแห่งจักรวรรดิญี่ปุ่น ได้ยศเป็นนายร้อยตรีเมื่อปี ค.ศ. 1910 ต่อมาในปี ค.ศ. 1922 สำเร็จการศึกษาจากโรงเรียนเสนาธิการทหารบกแห่งจักรวรรดิญี่ปุ่น และได้เดินทางไปศึกษาต่อที่สาธารณรัฐไวมาร์ (เยอรมนี)
เมื่อเดินทางกลับญี่ปุ่นแล้ว ได้เข้าเป็นอาจารย์ประจำโรงเรียนเสนาธิการทหารบกแห่งจักรวรรดิญี่ปุ่น ต่อมาได้เป็นผู้บังคับกรมทหารราบที่ 24 ในแมนจูเรีย และเข้าประจำกระทรวงกลาโหมในตำแหน่งอธิบดีกรมกิจการทหาร และกรมยุทธการทหารตามลำดับ ในปลายปี ค.ศ. 1940 ได้ขึ้นเป็นผู้บัญชาการกองพลที่ 5 บุกเข้าทางตอนเหนือของฝรั่งเศสอินโดจีน
ในปี ค.ศ. 1941 ได้เป็นผู้บัญชาการกองพลประจำนาโงยะ ซึ่งเป็นบ้านเกิดของเขา และในปีเดียวกันได้รับแต่งตั้งให้เป็นผู้บัญชาการกรมสารวัตรทหาร อันเป็นตำแหน่งสุดท้ายก่อนเข้ามาเป็นผู้บัญชาการกองทัพจักรวรรดิญี่ปุ่นประจำประเทศไทยในเดือนมกราคม ค.ศ.1943
ชีวิตราชการทหารในไทย
ญี่ปุ่นได้เข้ามาตั้งฐานทัพในประเทศไทยตั้งแต่เดือนธันวาคม ค.ศ. 1941 ทั้งนี้นายพลนากามูระได้รับแต่งตั้งและมาปฏิบัติหน้าที่ในประเทศไทยตั้งแต่วันที่ 21 มกราคม ค.ศ. 1943 ในตำแหน่งผู้บัญชาการกองทัพจักรวรรดิญี่ปุ่นประจำประเทศไทย ซึ่งนอกเหนือไปจากนั้น เขามีภารกิจที่จะต้องทำให้คนไทยไม่ต่อต้านญี่ปุ่น ซึ่งในขณะนั้น ถือว่าความสัมพันธ์ไม่ค่อยจะราบรื่นดีนัก จากการถูกประชาชนในพื้นที่ต่อต้าน
ความขัดแย้งที่บ้านโป่ง
จากเหตุการณ์ความขัดแย้งระหว่างกลุ่มชาวบ้านและทหารญี่ปุ่นที่อำเภอบ้านโป่ง จังหวัดราชบุรี จนมีผู้เสียชีวิตทั้งสองฝ่ายเมื่อ พ.ศ. 2485 นั้น ได้บานปลายกลายเป็นปมขัดแย้งนานนับปี จากเหตุการณ์นี้ส่งผลให้ความสัมพันธ์ไทย-ญี่ปุ่นเลวร้ายลง ในเรื่องนี้ทางเอกอัครราชทูตไทยประจำจักรวรรดิญี่ปุ่น ดิเรก ชัยนาม ซึ่งขณะนั้นกลับมาราชการที่กรุงเทพ ได้เข้าพูดคุยกับนายพลนากามูระ ว่าความขัดแย้งระหว่างทหารญี่ปุ่นและคนไทยนั้น เกิดจากการที่ทหารญี่ปุ่นชอบตบหน้าและตบหัวคนไทย ซึ่งในไทยถือว่าเป็นการดูถูกดูแคลนอย่างถึงที่สุดที่มิอาจให้อภัย แม้ว่าในกองทัพญี่ปุ่นจะถือเป็นเรื่องปกติก็ตาม ซึ่งหากยุติปัญหานี้ไม่ได้ความสัมพันธ์จะยิ่งแย่ลงไปอีก อีกประการคือเกิดจากการที่ทหารญี่ปุ่นชอบเปลือยผ้าบ้าง, แก้ผ้าอาบน้ำในที่สาธารณะ หรือยืนปัสสาวะริมข้างทาง ซึ่งคนไทยไม่มีวัฒนธรรมเช่นนั้น เมื่อนายพลนากามูระได้ยินเช่นนั้นก็รู้สึกละอายใจมาก จึงมีคำสั่งเด็ดขาดเรื่องห้ามตบหน้าและศีรษะลงไปในนายทหารทุกเหล่าชั้น รวมทั้งการทำคู่มือนับหลายหมื่นเล่มเรื่องวัฒนธรรมไทยแจกจ่ายให้แก่ทหารญี่ปุ่นทุกนายในไทยและที่กำลังจะเข้ามาประจำการใช้เป็นคู่มือในการปฏิบัติตน
จากเหตุการณ์ขัดแย้งที่บ้านโป่ง ได้ถูกรายงานไปยังศูนย์บัญชาการใหญ่กองทัพจักรวรรดิญี่ปุ่นแห่งเอเชียบูรพาที่สิงคโปร์ ทางศูนย์บัญชาการได้เรียกร้องให้ทางการไทยจับกุมหัวหน้ากลุ่มประหารชีวิต และจ่ายค่าชดใช้ให้ทหารญี่ปุ่นที่เสียชีวิตรายละ 80,000 บาท (ประมาณ 80,000 เยนในสมัยนั้น) แต่ตัวแทนจากรัฐบาลไทยได้เข้าพูดคุยกับนายพลนากามูระถึงปัญหาดังกล่าว ว่าหัวหน้าผู้ก่อการเป็นภิกษุสงฆ์ไม่สามารถประหารชีวิตได้ ทำให้นายพลนะกะมุระต้องเสนอไปที่ศูนย์บัญชาการใหญ่ โดยมีทางออกคือ ขอไม่ประหารชีวิตชาวบ้านกลุ่มดังกล่าว แต่ไทยจะดำเนินการจับกุมและลงโทษตามสมควร และไทยจะจ่ายค่าชดใช้ให้ทหารญี่ปุ่นที่เสียชีวิต ซึ่งภายหลังทางกองทัพญี่ปุ่นประจำประเทศไทยก็จะบริจาคเงินส่วนหนึ่งไปยังครอบครัวของชาวบ้านที่เสียชีวิตด้วยเช่นกัน ทางศูนย์บัญชาการใหญ่ได้ตอบรับคำขอดังกล่าว เห็นควรให้การต่างๆเป็นไปตามดำริของผู้บัญชาการกองทัพฯประจำประเทศไทย
ภายหลังสงคราม
หลังจากสิ้นสุดสงครามโลกครั้งที่สองในปี ค.ศ. 1945 โดยจักรวรรดิญี่ปุ่นเป็นฝ่ายพ่ายแพ้ นายพลนากามูระได้ถูกจับกุมโดยขบวนการเสรีไทย หลังจากนั้นเขาก็ถูกแจ้งข้อหาอาชญากรสงคราม และจะต้องถูกส่งไปดำเนินคดีที่โตเกียว แต่ระหว่างนั้น เขาต้องถูกขังอยู่ที่เรือนจำกลางบางขวางระยะเวลาหนึ่ง ก่อนที่ต่อมาจะถูกส่งตัวไปดำเนินคดีที่โตเกียวโดยเครื่องบิน เขาเป็นหนึ่งในนายพลระดับสูงไม่กี่คนที่รอดจากโทษประหาร และภายหลังก็ใช้ชีวิตตามปกติและเขียนหนังสือเกี่ยวกับประเทศไทยในช่วงสงครามโลกครั้งที่สอง
ส่วนเกี่ยวข้อง
ในระหว่างที่ประจำการในประเทศไทยพลโทนากามูระได้บริจาคเงินบูรณะองค์ พระปฐมเจดีย์ เป็นจำนวนทั้งสิ้น 10 บาทซึ่งถือว่ามีค่ามากในสมัยนั้น
ทางหลวงแผ่นดินหมายเลข 335
ทางหลวงแผ่นดินหมายเลข 335 สายทางต่างระดับสิงห์บุรีเหนือ–สิงห์บุรี เป็นทางหลวงแผ่นดินในจังหวัดสิงห์บุรีที่เชื่อมต่อระหว่างตัวเมืองสิงห์บุรีและทางหลวงแผ่นดินหมายเลข 32 เข้าด้วยกัน มีระยะทางสั้น ๆ ตลอดทั้งสาย 1.040 กิโลเมตร เริ่มต้นบนกิโลเมตรที่ 88 ของทางหลวงแผ่นดินหมายเลข 32 ที่ทางแยกต่างระดับสิงห์บุรีเหนือ ไปทางตะวันตกผ่านหน้าศาลากลางจังหวัดสิงห์บุรี แล้วไปบรรจบกับ ทางหลวงแผ่นดินหมายเลข 311 ที่สี่แยกไกรสรราชสีห์ เป็นเส้นทางในความรับผิดชอบของแขวงทางหลวงสิงห์บุรี
มัสยิดอันนูร (ไครสต์เชิร์ช)
มัสยิดอันนูร (مسجد النور) เป็นมัสยิดซุนนีในไครสต์เชิร์ช ชานเมืองริคคาร์ตัน ประเทศนิวซีแลนด์ โดยเป็นเป้าหมายหลักของเหตุกราดยิงมัสยิดในไครสต์เชิร์ชในวันที่ 15 มีนาคม ค.ศ. 2019
ประวัติ
มัสยิดอันนูร ถูกสร้างในปีค.ศ. 1984–1985 โดยสมาคมมุสลิมแห่งแคนเทอร์เบอร์รี  รัฐบาลซาอุดีอาระเบียบริจาคเงินก่อสร้างไป 460,000 ดอลลาร์นิวซีแลนด์
ใน ค.ศ. 2003 ประชาคมมุสลิมไครสต์เชิร์ชได้จัดงาน "วันชาติมุสลิมเมารี" (National Māori Muslim Day) ที่มัสยิด ใน ค.ศ. 2015 ตัวมัสยิดมีสมาชิกถึง 550 คน
การก่อการร้าย
ในวันที่ 15 มีนาคม ค.ศ. 2019 บริเวณนี้เป็นเป้าหมายของเหตุกราดยิงมัสยิดในไครสต์เชิร์ช มีผู้ได้รับเคราะห์ร้ายรวม 51 คน โดย 44 คนเสียชีวิตในตัวมัสยิด  และมีการเปิดมัสยิดอีกครั้งในวันที่ 23 มีนาคม
ข้อโต้แย้ง
ใน ค.ศ. 2003 สมาชิกใหม่ที่มีต้นกำเนิดจากอาหรับและโซมาเลียก่อให้เกิดความตึงเครียดกับสมาชิกรุ่นก่อนที่มีต้นกำเนิดจากเอเชียใต้ ซึ่งมีวัฒนธรรมและการตีความศาสนาอิสลามที่แตกต่างกัน
ใน ค.ศ. 2014 ชาวออสเตรเลียที่เข้ารับอิสลามถูกแม่และพ่อเลี้ยงอ้างว่าเขาได้เข้าร่วมกลุ่มอิสลามหัวรุนแรงที่อันนูรก่อนที่จะไปเยเมนเพื่อเข้าร่วมกลุ่มอัลกออิดะฮ์ แต่อิหม่ามมัสยิด ฮิชาม เอลเซนี ปฏิเสธคำกล่าวอ้าง
อาร์เตมีเซีย เจนตีเลสกี
อาร์เทมิเซีย เจ็นทิเลสชิ (ภาษาอังกฤษ: Artemisia Gentileschi) (8 กรกฎาคม ค.ศ. 1593 - ค.ศ. 1651/1653) เป็นจิตรกรบาโรกสมัยต้นของประเทศอิตาลีในคริสต์ศตวรรษที่ 17 อาร์เทมิเซียเกิดที่กรุงโรมและเสียชีวิตที่เนเปิลส์มีความเชี่ยวชาญทางการเขียนภาพสีน้ำมัน อาร์เทมิเซียเป็นจิตรกรคนสำคัญคนหนึ่งที่ได้รับอิทธิพลจากคาราวัจโจ และเป็นจิตรกรในสมัยที่ผู้หญิงยังไม่เป็นที่ยอมรับกันในกลุ่มนักเขียนภาพ อาร์เทมิเซียเป็นจิตรกรหญิงคนแรกที่ได้เป็นสมาชิกของสถาบันวิจิตรศิลป์แห่งฟลอเรนซ์ (Accademia di Belle Arti Firenze) และเป็นสตรีคนแรกที่เขียนภาพเหตุการณ์ทางประวัติศาสตร์และศาสนาในสมัยที่หัวข้อเช่นนี้เชื่อกันว่าเป็นสิ่งที่เกินกว่าผู้หญิงจะเข้าใจได้
ชีวิต
อาร์เทมิเซีย เจ็นทิเลสชิเกิดที่โรมเมื่อวันที่ 8 กรกฎาคม ค.ศ. 1593 เป็นลูกคนแรกของจิตรกร โอราซิโอ เจ็นทิเลสชิ (Orazio Gentileschi) ผู้เป็นจิตรกรคนสำคัญของตระกูลการเขียนแบบคาราวัจโจ อาร์เทมิเซียได้รับการฝึกการเขียนเบื้องต้นภายในเวิร์คช็อพของพ่อ และมีฝีมือดีกว่าน้องชายที่ฝึกงานด้วยกัน ในเมื่อพ่อของอาร์เทมิเซียได้รับอิทธิพลจากคาราวัจโจ เธอเองจึงได้รับอิทธิพลตามไปด้วย และวิธีการเขียนของเธอต่างกับพ่อ
งานชิ้นแรกของอาร์เทมิเซียเขียนเมื่ออายุ 17 ปึ (ซึ่งเป็นที่สงสัยกันว่าได้รับความช่วยเหลือจากพ่อ) คือ “ซูซานนากับผู้สูงอายุ” (Susanna e i Vecchioni) ที่เขียนเมื่อ ปี ค.ศ. 1610 เป็นภาพที่แสดงให้เห็นว่าอาร์เทมิเซียใช้ความเหมือนจริงเช่นคาราวัจโจแต่ก็มิได้ละทิ้งแบบการเขียนของโบโลนยาที่รวมทั้งจิตรกรอันนิบาเล คารัคชีไปเสียทั้งหมด
ในปี ค.ศ. 1612 แม้ว่าอาร์เทมิเซียจะแสดงความสามารถในการเขียนภาพมาตั้งแต่ต้น แต่สถาบันศิลปะที่มีแต่ศิลปินผู้ชายก็ยังไม่ยอมรับอาร์เทมิเซีย ขณะนั้นพ่อของอาร์เทมิเซียทำงานกับอากอสติโน ทาสซีเพื่อตกแต่งเพดานของคาสิโนเดลลาโรเซภายในวังพาลลารอสพิกลิโอซิ (Pallavicini Rospigliosi Palace)  โอราซิโอจึงจ้างช่างเขียนชาวทัสเคนีให้ฝึกลูกสาว  ระหว่างที่ฝึกทาสซีก็ข่มขืนอาร์เทมิเซีย แม้ว่าเริ่มแรกทาสซีสัญญาว่าจะแต่งงานกับอาร์เทมิเซียเพื่อรักษาชื่อเสียงแต่ตอนหลังทาสซีก็บิดเบือนจากสัญญา โอราซิโอจึงฟ้องร้องเจ้าหน้าที่
ระหว่าง 7 เดือนที่ฟ้องร้องกัน ก็พบว่าทาสซีมีแผนที่จะฆ่าภรรยา, ข่มขืนน้องภรรยา, และมีแผนที่จะขโมยภาพเขียนของโอราซิโอ ระหว่างนั้นอาร์เทมิเซียเองก็ถูกทรมานเพื่อเป็นการเค้นความจริงและเพื่อป้องกันการแจ้งความเท็จ ซึ่งทางการขณะนั้นเชื่อว่าถ้าผู้ถูกทรมานยังยืนยันเรื่องเดิมก็แปลว่าพูดความจริง เมื่อเสร็จศาลก็ตัดสินให้จำคุกทาสซีปึหนึ่ง การขึ้นศาลครั้งนี้มีผลต่อการต่อสู้เพื่อความเท่าเทียมของสิทธิสตรีในคริสต์ศตวรรษที่ 20 เป็นที่เชื่อกันว่าภาพเขียน “จูดิธตัดหัวโฮโลเฟอร์เนส” (Giuditta che decapita Oloferne) ที่เขียนระหว่างปี ค.ศ. 1612 ถึงปี ค.ศ. 1613 เป็นภาพเขียนที่แสดงความรุนแรง ซึ่งตีความหมายกันว่าเป็นภาพเขียนที่มาจากความรู้สึกในจิตใต้สำนึกของอาร์เทมิเซียเองที่ต้องการแก้แค้นในสิ่งที่เกิดขึ้น
หลังจากศาลตัดสินได้เดือนหนึ่งโอราซิโอก็จัดการให้ลูกสาวแต่งงานกับเปียร์อันโตนิโอ สเตียเทซิ (Pierantonio Stiattesi) ศิลปินชั้นรองจากฟลอเรนซ์ เพื่อเป็นการกู้ชื่อเสียง หลังจากนั้นไม่นานอาร์เทมิเซียและเปียร์อันโตนิโอก็ย้ายไปฟลอเรนซ์ซึ่งอาร์เทมิเซียได้รับสัญญาให้วาดภาพที่วังบวยนาร์โรติและกลายเป็นช่างเขึยนประจำราชสำนักผู้มีชื่อเสียงและได้รับการอุปถัมป์จากตระกูลเมดิชิและพระเจ้าชาร์ลส์ที่ 1 แห่งอังกฤษ เป็นที่เชื่อกันว่าช่วงเวลานี้อาร์เทมิเซียเขียนภาพ “พระแม่มารีและพระบุตร” ปัจจุบันตั้งแสดงอยู่ที่แกลเลอรีสปาดาที่กรุงโรม
ขณะที่พำนักอยู่ที่ฟลอเรนซ์อาร์เทมิเซียและเปียร์อันโตนิโอมีบุตรธิดาด้วยกันห้าคนผู้ชายสี่ผู้หญิงหนึ่ง แต่พรูเด็นเซียเป็นลูกสาวคนเดียวเท่านั้นที่มีชีวิตรอดมาจนโตและย้ายกลับโรมตามอาร์เทมิเซียเมื่อปี ค.ศ. 1621 และต่อมาเนเปิลส์ หลังจากที่อาร์เทมิเซียเสียชีวิตก็ไม่มีใครทราบความเป็นไปของพรูเด็นเซีย
สมัยฟลอเรนซ์ (ค.ศ. 1614-ค.ศ. 1620)
อาร์เทมิเซียได้รับความสำเร็จเมื่อไปทำงานอยู่ที่ฟลอเรนซ์ เป็นสตรีคนแรกที่ได้รับเข้าสมาชิกของสถาบันการวาดภาพ (Academy of Drawing) และมีความสัมพันธ์อันดีกับศิลปินสำคัญๆ ร่วมสมัยเช่น คริสโตฟาโน อัลลอริ (Cristofano Allori) และได้รับการอุปถัมภ์จากผู้มีอิทธิพลเช่นแกรนดยุคโคสิโมที่ 2 เดอ เมดิชิและโดยเฉพาะแกรนดัชเชสคริสตีนา นอกจากนั้นอาร์เทมิเซียก็ยังมีความสัมพันธ์เป็นอันดีกับกาลิเลโอ กาลิเลอีโดยได้เขียนจดหมายติดต่อกันอยู่ระยะหนึ่ง และกับหลานไมเคิล แอนเจโลชื่อเดียวกันที่กำลังก่อสร้างบ้านบวยนาร์โรติและได้ขอให้อาร์เทมิเซียมาวาดภาพบนเพดานของห้องภาพเขียน
ภาพที่อาร์เทมิเซียเขียนเป็นภาพสัญลักษณ์แฝงคติของความสามารถ (Allegoria dell'Inclinazione) ซึ่งเป็นภาพเปลือยของสตรีผู้ถือเข็มทิศและเชื่อกันว่าสตรึในรูปละม้ายตัวอาร์เทมิเซียเอง และอันที่จริงแล้ววีรสตรีในภาพเขียนทั้งหลายที่อาร์เทมิเซียเขียนต่างก็มีหน้าตาคล้ายอาร์เทมิเซีย ความสำเร็จและเพศขออาร์เทมิเซียทำให้มีข่าวลือต่างๆ ถึงชีวิตส่วนตัวของอาร์เทมิเซียเอง งานที่สำคัญในช่วงเวลานี้ก็ได้แก่ “การสนทนาของแมรี แม็กดาเลน” (La Conversione della Maddalena) และ  “จูดิธกับสาวใช้” (Giuditta con la sua ancella) ปัจจุบันตั้งแสดงอยู่ที่พิพิธภัณฑ์พิตติที่ฟลอเรนซ์ อาร์เทมิเซียเขียนภาพ “จูดิธตัดหัวโฮโลเฟอร์เนส” อีกครั้ง ครั้งนี้ใหญ่กว่าภาพเดิมที่เขียนที่เนเปิลส์ ซึ่งปัจจุบันตั้งแสดงอยู่ที่พิพิธภัณฑ์ยูฟิซิที่ฟลอเรนซ์
แม้ว่าจะได้รับความสำเร็จระหว่างที่อยู่ฟลอเรนซ์แต่อาร์เทมิเซียก็มีปัญหามากมายกับเจ้าหนี้เพราะความฟุ่มเฟือยของสามี ปัญหาเรื่องเงินทำให้อาร์เทมิเซียตัดสินใจกลับไปโรมในปี ค.ศ. 1621